
DĖL PAŽYMOS DĖL LIKVIDUOJAMO JURIDINIO ASMENS DOKUMENTŲ PERDAVIMO TOLIAU SAUGOTI AR PERDUOTINŲ TOLIAU SAUGOTI DOKUMENTŲ NETURĖJIMO, IŠDAVIMO

	Administracinės paslaugos pavadinimas
	Pažymos dėl likviduojamo juridinio asmens dokumentų perdavimo toliau saugoti ar perduotinų toliau saugoti dokumentų neturėjimo, išdavimas

	Administracinės paslaugos kodas
	02-03
PASA00068

	Administracinės paslaugos aprašymo versija ir jos sukūrimo data
	4 versija
2026-05-12

	Administracinės paslaugos gavėjo (asmens, siekiančio gauti paslaugą) tipas
	Gyventojai
Verslo subjektai

	Funkcija, kurią vykdant teikiama administracinė paslauga
	Savarankiškoji

	Administracinės paslaugos apibūdinimas
	Paslauga teikiama juridiniams asmenims, likviduojantiems įmonę, kuri neturi teisių perėmėjo, pateikus likvidavimo faktą patvirtinančius dokumentus.
 Paslaugos gali kreiptis juridiniai asmenys, kuriuos teisės aktai įpareigoja perduoti savo veiklos dokumentus, kurių saugojimo terminas nepasibaigęs, tolesniam saugojimui, ar pažymos, patvirtinančios, kad dokumentų nėra.
 Perduodami juridinių asmenų ir nevalstybinių organizacijų dokumentai turi būti susisteminti į bylas pagal teisės aktų nustatytus reikalavimus. Bylos perduodamos pagal sudarytą sąrašą ir apyrašą. Dokumentų perdavimas toliau saugoti įforminamas dokumentų perdavimo aktu.
Prašymą suteikti paslaugą galima pateikti tiesiogiai atvykus į Savivaldybės administraciją, paštu arba prisijungus prie Elektroninių valdžios vartų (www.epaslaugos.lt). 
Pažyma, patvirtinanti, kad dokumentai priimti, arba patvirtinanti, kad dokumentų nėra, išsiunčiama VĮ Registrų centrui, o asmeniui išsiunčiama  paštu arba elektroniniu paštu arba įteikiama tiesiogiai atvykus į Savivaldybės administraciją. 

	Administracinės paslaugos rezultatas
	Išduota pažyma dėl likviduojamo juridinio asmens dokumentų perdavimo toliau saugoti ar perduotinų toliau saugoti dokumentų neturėjimo

	Teisės aktai, reglamentuojantys administracinės paslaugos teikimą
	Lietuvos Respublikos dokumentų ir archyvų įstatymas

	
	https://www.e-tar.lt/portal/lt/legalActEditions/TAR.1FEF229DA7C6

	
	Lietuvos vyriausiojo archyvaro 2011 m. kovo 9 d. įsakymas Nr.V-100 „Dėl vidaus administravimo dokumentų saugojimo terminų rodyklės patvirtinimo“

	
	https://www.e-tar.lt/portal/lt/legalActEditions/TAR.11379DB2A362

	
	Likviduojamų juridinių asmenų dokumentų perdavimo toliau saugoti ir tai patvirtinančių pažymų išdavimo tvarkos aprašas, patvirtintas Lietuvos Vyriausiojo Archyvaro 2016-03-24 įsakymu Nr.(1.3)VE-37 „Dėl likviduojamų juridinių asmenų dokumentų perdavimo toliau saugoti ir tai patvirtinančių pažymų išdavimo tvarkos aprašo patvirtinimo“

	
	https://www.e-tar.lt/portal/lt/legalAct/25c5e8d0f25411e5989ee743dd0efbb0

	
	Lietuvos Respublikos asmens duomenų teisinės apsaugos įstatymas

	
	https://www.e-tar.lt/portal/lt/legalActEditions/TAR.5368B592234C

	
	Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklių ir prašymo, skundo ar kito kreipimosi priėmimo faktą patvirtinančio dokumento formos patvirtinimo“

	
	https://www.e-tar.lt/portal/lt/legalAct/8db58c404fd211e5b0f2b883009b2d06

	
	Lietuvos Respublikos Vyriausybės 2003-11-12 nutarimas Nr. 1407 „Dėl Juridinių asmenų registro įsteigimo ir juridinių asmenų registro nuostatų patvirtinimo“

	
	https://e-seimas.lrs.lt/portal/legalActEditions/lt/TAD/TAIS.221119

	Informacija ir dokumentai, kuriuos turi pateikti asmuo
	1. Prašymas.
2. Asmens tapatybę patvirtinantis dokumentas arba jo kopija, jei prašymas siunčiamas paštu.
3. Atstovavimą patvirtinantis dokumentas ir atstovaujančio asmens tapatybę patvirtinantis dokumentas arba jų kopijos, jei prašymas siunčiamas paštu (kai dėl informacijos apie asmenį kreipiasi jo atstovas).
4. Įgaliojimas tvarkyti likviduojamos įmonės dokumentus arba likvidatoriaus ar administratoriaus statusą nurodantis dokumentas arba jo kopija.
5. Pažyma iš Valstybinio socialinio draudimo fondo valdybos teritorinio skyriaus, kuriame vykdoma ši juridinio asmens apskaita, patvirtinanti apie apdraustųjų turėjimą per visą juridinio asmens veiklos laikotarpį.
6. Teismo sprendimas dėl juridinio asmens pabaigos (bankroto atveju) arba kreditorių susirinkime priimtas sprendimas dėl juridinio asmens pabaigos, kai bankroto procedūros vykdomos ne teismo tvarka.


	Informacija ir dokumentai, kuriuos gauna pats paslaugos teikėjas
	Lietuvos Respublikos juridiniu asmenų registro pagrindinių duomenų išrašas
Duomenų šaltinis: VĮ Registrų centras

	Administracinės paslaugos teikimo būdas (tipas)
	Neelektroninė
Elektroninė

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/service/42640/23640
Brandos lygis: 4
Tapatybės nustatymas: reikalingas
Paslaugos užsakymo prisijungimo būdai:

	
	Gyventojams:
· elektroninio parašo naudotojams
· asmens tapatybės kortelė
· bankai 
	Verslo subjektams:
· elektroninio parašo naudotojams
· asmens tapatybės kortelė
· bankai 

	Administracinės paslaugos teikimo proceso aprašymas
	„Prašymo pateikimas“
1. Prašymą suteikti paslaugą galima pateikti tiesiogiai atvykus į savivaldybės administraciją J. Basanavičiaus a.1, Marijampolė, paštu, elektroniniu paštu paslauga@marijampole.lt arba prisijungus prie Elektroninių valdžios vartų (www.epaslaugos.lt).

„Prašymo nagrinėjimas“
2. Paslaugos teikėjas išnagrinėja prašymą ir priima sprendimą patenkinti ar atmesti prašymą arba per 3 darbo dienas nuo prašymo gavimo dienos informuoja asmenį apie būtinybę pateikti jam trūkstamus dokumentus ar trūkstamą informaciją.
3. Paslaugos gavėjas trūkstamus dokumentus ar informaciją pateikia paslaugos teikėjui per 3 darbo diena nuo informacijos pranešimo gavimo dienos.
4. Paslaugos gavėjas (esant teigiamam atsakymui) suderinęs su paslaugos teikėju dokumentų pristatymo laiką, pristato likviduojamos įmonės dokumentus į archyvą Marijampolėje, Vytauto g. 17. Dokumentų perdavimas įforminamas pasirašant dokumentų perdavimo–priėmimo aktą.

„Atsakymo pateikimas“
5. Pažyma, patvirtinanti, kad dokumentai priimti arba, kad dokumentų nėra, perduodama VĮ Registrų centrui. Paslaugos gavėjui pažymos nuorašas išsiunčiamas elektroniniu paštu arba išduodama asmeniui tiesiogiai atvykus į Savivaldybės administraciją.


	Administracinės paslaugos teikėjas
	Vilma Balakauskienė, Bendrųjų reikalų skyriaus vyriausioji specialistė, 
tel. +370 343 90 081, +370 641 88361,
el. p. vilma.balakauskiene@marijampole.lt


	Administracinės paslaugos suteikimo trukmė
	5 darbo dienos

	Administracinės paslaugos suteikimo kaina (jei paslauga teikiama atlygintinai)
	Paslauga teikiama neatlygintinai

	Paslaugos inicijavimo dokumento forma, pildymo pavyzdys
	Prašymas dėl likviduojamo juridinio asmens dokumentų

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Marijampolė, J. Basanavičiaus a. 1, I aukštas, 3, 4 langelis, el. paštas paslauga@marijampole.lt

